223 રનના લક્ષ્યાંકના જવાબમાં ભારતની શરૂઆત થોડી નિરાશાજનક રહી હતી. ભારતે 35 રનના સ્કોર પર શિખર ધવનની વિકેટ ગુમાવી દીધી હતી. જ્યારે સ્કોર 46 રનનો થયો ત્યારે અંબાતી રાયડૂ પણ આઉટ થઈ ગયો હતો. ધવને 14 બોલમાં 15 રન નોંધાવ્યા હતા જ્યારે રાયડુ બે રન નોંધાવીને આઉટ થયો હતો. ત્યારબાદ સુકાની રોહિત શર્માએ બાજી સંભાળી હતી પરંતુ તે અડધી સદીથી બે રન દૂર હતો ત્યારે આઉટ થઈ ગયો હતો. રોહિતે 55 બોલમાં ત્રણ બાઉન્ડ્રી અને ત્રણ સિક્સરની મદદથી 48 રનની ઈનિંગ્સ રમી હતી.